**Образац 12**

**ЈАВНО КОМУНАЛНО ПРЕДУЗЕЋЕ „ЧИСТОЋА И ЗЕЛЕНИЛО“**

**СУБОТИЦА**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01. до 30.06.2025. године

Суботица, 30.07.2025.

**Информације о програму пословања**

Годишњи програм пословања усвојен je 31.12.2024. године од стране Надзорног одбора Јaвног комуналног предузећа „Чистоћа и зеленило“ Суботица, а Скупштина града Суботице на 7. седници одржаној дана 06. фебруара 2025. године донела је Решење о давању сагласности на Програм пословања Јавног комуналног предузећа „Чистоћа и зеленило“ Суботица за 2025. годину.

**Описати пословање (реализацију основне делатности) у наведеном периоду**

Пружање услуга корисницима - сакупљање и одвожење отпада из стамбених, пословних и других објеката одвијало се несметано у периоду 01.01. - 30.06.2025. године у оквиру планираних активности.

**Наративни описи**

**Биланс успеха**

АОП 1001 Пословни приходи - реализација је у оквиру планиране вредности.

АОП 1013 Пословни расходи - реализација је мања у односу на планиране вредности за 7,62%.

АОП 1015 Трошкови материјала, горива и енергије - реализација мања од планиране вредности за 26,28% због мањих трошкова горива и енергије због мање потрошње горива од планиране, као и мањег раста цена горива од претпостављеног, мањих трошкова резервних делова услед мањег броја кварова на возилима који могу да се отклоне у радионици предузећа, као и мањих трошкова једнократног отписа алата и инвентара због мањих потреба за издавањем личне заштитне опреме из магацина.

АОП 1016 Трошкови зарада, накнада зарада и остали лични расходи - реализација је мања од планиране вредности за 1,56% с обзиром да је планирање зараде по месецима базирано на пуном фонду радних часова, а реализација зависи од одсуства запослених по основу привремене спречености за рад, коју није било могуће предвидети.

АОП 1022 Трошкови производних услуга- реализација је мања од планиране вредности за 13,21% у делу трошкова одржавања грађевинских објеката, с обзиром да је дошло до терминског померања јавних набавки.

АОП 1029 Приходи од камата- реализација је већа од планиране вредности за 562,22% услед наплаћених камата на доспела потраживања од купаца неизмирених у року путем извршитеља.

АОП 1049 Добитак пре опорезивања - реализација износи 31.929 (у хиљадама) динара, што није планирано, а последица је наведених одступања расхода од плана. За извештајни период планиран је АОП 1050 Губитак пре опорезивања у износу 7.408 (у хиљадама) динара.

**Биланс стања**

АОП 0059 Укупна актива - реализација одступа од планске категорије за 3,76% (мања реализација) под утицајем следећих категорија:

АОП 0005 Концесије, патенти, лиценце, робне и услужне марке, софтвер и остала нематеријална имовина – реализација одступа од планске категорије за 49,82% (мања реализација) услед одлагања надоградње постојећег информационог система, односно увођења подсистема за електронску архиву, за наредни период.

АОП 0011 Постројења и опрема - реализација одступа од планске категорије за 12,77% (мања реализација) услед одлагања одређених набавки опреме за каснији извештајни период.

АОП 0032 Материјал, резервни делови, алат и ситан инвентар - реализација одступа од планске категорије за 35,74% (мања реализација), због мање потрошње горива од планиране, као и мањег раста цена горива од претпостављеног, мање потрошње резервних делова а самим тим и њихове набавке услед мањег броја кварова на возилима који се могу отклонити у радионици предузећа, као и мањих потреба за издавањем личне заштитне опреме из магацина.

АОП 0035 Плаћени аванси за залихе и услуге у земљи – реализација одступа од планске категорије за 181 (у хиљадама) динара, мања реализација, јер у посматраном периоду нису реализоване одређене набавке и Уговори са добављачима.

АОП 0045 Остала потраживања - реализација одступа од планске категорије за 3.120 (у хиљадама) динара (већа реализација) као последица већих потраживања од учесника система обједињене наплате од планираних.

AOP 0046 Потраживања за више плаћен порез на добитак - категорија није планирана, а реализација је остварена у износу од 8.059 (у хиљадама) динара, као последица обрачуна на основу финансијског извештаја и пореског биланса за претходну пословну годину.

АОП 0051 Краткорочни кредити, зајмови и пласмани у земљи - категорија није планирана, а односи се на позајмицу предузећа ООСС ЈКП Чистоћа и зеленило, за коју се очекује да буде враћена у наредном периоду.

АОП 0057 Готовина и готовински еквиваленти - реализација одступа од планске категорије за 10,23% (већа реализација), услед одлагања појединих набавки за наредни период.

АОП 0058 Краткорочна активна временска разграничења - реализација одступа од планске категорије за 33,13% (већа реализација) услед терминског померања закључивања појединих полиса осигурања у посматрани извештајни период.

АОП 0060 (веза АОП 0457) – Ванбилансна актива, реализација одступа од планиране категорије за 4,57% (мања реализација), као последица усклађивања исправке вредности опреме добијене на коришћење, са евиденцијом власника опреме.

АОП 0456 Укупна пасива - реализација одступа од планске категорије за 3,76% (мања реализација) под утицајем следећих категорија:

АОП 0442 (веза АОП 0445 и АОП 0448) Обавезе из пословања - реализација одступа од планске категорије за 56,07% (мања реализација) у највећој мери услед одступања обавеза према добављачима у земљи.

АОП 0445 Обавезе према добављачима у земљи - реализација одступа од планске категорије за 55,97% (мања реализација) услед терминског померања одређених набавки за следећи извештајни период.

АОП 0448 Остале обавезе из пословања - реализација одступа од планске категорије за 63,33% (мања реализација) као последица споријег темпа плаћања обавеза које проистичу из обједињене наплате комуналних услуга.

АОП 0451 Обавезе по основу пореза на додату вредност и осталих јавних прихода - реализација одступа од планске категорије за 65,29% (мања реализација), што номинално не представља значајан износ у односу на просечну месечну обавезу за порез на додату вредност.

**Извештај о токовима готовине**

АОП 3055 Готовина на крају обрачунског периода – на крају извештајног периода Предузеће располаже са 68.674 (у хиљадама) динара, што је за 10,23% више од планираног износа.

**Трошкови запослених**

Р.бр.1. Маса НЕТО зарада - реализована је у мањем износу у односу на план за 2% у периоду 01.01. – 30.06.2025. године (реализација 146.021.211 динара, а планирано 148.521.802 динара).

Р.бр.2. Маса БРУТО 1 реализована је у мањем износу у односу на план за 2% у периоду 01.01. – 30.06.2025. године (реализација 201.284.928 динара, а планирано 204.500.000 динара).

Р.бр.3. Маса БРУТО 2 зарада - реализована је у мањем износу у односу на план за 2% у периоду 01.01. – 30.06.2025. године (реализација 231.779.596 динара, а планирано 235.481.750 динара).

Мања реализација масе средстава за зараде (Р.бр. 1., 2. и 3.) последица је планирања зарада по месецима базирано на пуном фонду радних часова где су узете у обзир и специфичности обављања делатности (рад на одржавању чистоће на површинама јавне намене у сменама, одвожење смећа према унапред утврђеном распореду, који подразумева рад на овим пословима у дане државних и верских празника, годишњи одмори), а реализација је зависила од остварених радних часова. На мању реализацију масе средстава за зараде у односу на планирану утицала су одсуства запослених по основу привремене спречености за рад. У моменту планирања масе за зараде поменуту категорију одсуства није било могуће предвидети.

Р.бр.4.1. Број запослених по кадровској евиденцији на неодређено време последњег дана извештајног периода износи 277 радника.

Р.бр.4.2. Број запослених по кадровској евиденцији на одређено време последњег дана извештајног периода износи 26 радника.

Р.бр.9. Накнаде по уговору о привременим и повременим пословима - реализоване су у мањој вредности од планираних за 29%. Због природе послова у оквиру делатности, Предузеће је имало тешкоће у ангажовању радника одговарајуће старосне доби преко Омладинске задруге који би радили те послове.

Р.бр.10. Број прималаца накнаде по уговору о привременим и повременим пословима – у извештајном периоду било је ангажовано 7 лица.

Р.бр.15. Накнаде члановима надзорног одбора реализоване су у оквиру планске категорије.

Р.бр.19. Превоз запослених на посао и са посла реализован је у мањој вредности од планиране за 16%, због одсуства запослених по основу привремене спречености за рад.

Р.бр.20. и 21. Дневнице на службеном путу реализоване су у мањем износу од планираног за 59%, а накнаде трошкова на службеном путу реализоване су у мањем износу за 95%.

Р.бр.22. Отпремнине за одлазак у пензију реализоване су у већем износу од планираног за 15%, због одласка двоје запослених у инвалидску, односно у породичну пензију. У моменту планирања ове категорије наведене отпремнине није било могуће предивидети. Већи износ реализације одражава се и на број прималаца отпремине за одлазак у пензију - планирано је 8, а реализовано 10.

Р.бр.24. Јубиларне награде реализоване су у оквиру планске категорије.

Р.бр.27. Помоћ радницима и породицама радника - реализација је мања за 5% од планиране јер су се радници обраћали за помоћ у мањем броју.

Р.бр.29. Остале накнаде трошкова запосленима и осталим физичким лицима – реализација одступа од планске категорије због исплате накнаде зараде запосленом по пресуди број 11 П1.2 која није била у плану трошкова.

Р.бр.30. Трошкови стручног усавршавања запослених - реализација је мања за 14% у односу на планску категорију.

**Динамика запослених**

Број запослених на неодређено време на дан 31.03.2025. године је 280. Од тога у протеклом периоду, до 30.06.2025. године број запослених на неодређено време се смањивао по основу отказа уговора о раду – 7 и пензија - 8.

Број запослених на одређено време на дан 31.03.2025. године је 23. Од тога се број запослених у протеклом периоду смањивао по основу отказа уговора о раду – 3 и превођења на неодређено време - 10, а повећавао по основу замене - 16.

У периоду од 31.03.2025. године до 30.06.2025. године, 10 запослених лица су преведена у стални радни однос, односно преведени су са одређеног на неодређено време, па је тако број запослених на неодређено време на дан 30.06.2025. године 277, а број запослених на одређено време je 26, што је укупно 303 запослена лица.

Број ангажованих лица по основу уговора преко омладинске задруге на дан 30.06.2025. године је 3.

**Распон планираних и исплаћених зарада**

Распон планираних и исплаћених зарада за период 01.01. – 30.06.2025. године код категорије „запослени без пословодства“ за најнижу појединачну зараду је у оквиру планске категорије за Бруто 1 и Нето. Код највише појединачне зараде одступање од плана настало је услед реализације прековременог рада због потребе за истим.

**Субвенције и остали приходи из буџета**

У складу са Посебним програмом пословања о коришћењу средстава из буџета Града Суботице за ЈКП „Чистоћа и зеленило“ Суботица планирана су средства за набавку возила и радних машина, као и за изградњу приступног пута и манипулативног платоа на депоу у А.Б. Шимића.

Дана 10.01.2025. године извршен је пренос финансијских средстава за набавку возила и радних машина од стране Града Суботица према Предузећу у износу од 4.544.527,38 динара (Рачун Управе за трезор, Извод број 3 од дана 10.01.2025. године) што чини пренос средстава за нереализовану обавезу буџета Града Суботице у 2024. години за децембар месец (уплата Града Суботице односи се на децембарску рату кредита).

Дана 10.02.2025. године извршен је пренос финансијских средстава за набавку возила и радних машина од стране Града Суботица према Предузећу у износу од 5.243.269,83 динара (Рачун Управе за трезор, Извод број 18 од дана 10.02.2025. године). Ова уплата Града Суботице односи се на јануарску рату кредита.

Дана 11.03.2025. године извршен је пренос финансијских средстава за набавку возила и радних машина од стране Града Суботица према Предузећу у износу од 5.038.723,13 динара (Рачун Управе за трезор, Извод број 32 од дана 11.03.2025. године). Ова уплата Града Суботице односи се на фебруарску рату кредита.

Дана 08.04.2025. године извршен је пренос финансијских средстава за набавку возила и радних машина од стране Града Суботица према Предузећу у износу од 4.982.774,22 динара (Рачун Управе за трезор, Извод број 40 од дана 08.04.2025. године). Ова уплата Града Суботице односи се на мартовску рату кредита.

Дана 15.04.2025. године извршен је пренос финансијских средстава за набавку возила и радних машина од стране Града Суботица према Предузећу у износу од 5.047.258,13 динара (Рачун Управе за трезор, Извод број 44 од дана 15.04.2025. године). Ова уплата Града Суботице односи се на априлску рату кредита.

Дана 23.05.2025. године извршен је пренос финансијских средстава за набавку возила и радних машина од стране Града Суботица према Предузећу у износу од 5.033.143,87 динара (Рачун Управе за трезор, Извод број 52 од дана 23.05.2025. године). Ова уплата Града Суботице односи се на мајску рату кредита.

Субвенција за изградњу приступног пута и манипулативног платоа на депоу у А.Б. Шимића није реализована те није дошло ни до планираног повлачења средстава из буџета Града.

**Средства посебне намене**

Р.бр. 2 Донације – реализована је мање за 28,57% у односу на планирану категорију.

Р.бр. 5 Репрезентација - реализована је мање за 86,13% у односу на планирану категорију.

Р.бр. 6 Реклама и пропаганда – реализована је у оквиру планске категорије.

**Кредитна задуженост**

Кретање кредитне задужености на дан 30.06.2025. године износи 2.451.574,86 еура, односно 287.347.373,52 динара.

Предузеће се током 2019. године определило за финансирање набавке опреме путем финансијског лизинга.

Закључен је Уговор о финансијском лизингу број 13314/19 за набавку специјалног комуналног возила аутоподизача на износ од 76.250,40 еура са роком отплате од 60 месеци. Последња рата исплаћена је 20.01.2025. године и Предузеће на дан 31.03.2025. године нема преосталих дуговања по наведеном Уговору о финансијском лизингу.

Закључен је Уговор о кредитној линији број 12478897 дана 21.12.2023. године за набавку возила и радних машина на износ 2.720.000,00 еура са одговарајућом каматом, што укупно износи 3.393.315,13 еура. Рок отплате је 84 месеца. Преостали део дуговања по Уговору о кредитној линији на дан 30.06.2025. године износи 2.451.574,86 еура. Новчане обавезе које произилазе из Уговора о кредитној линији изражене су у еурима, испуњавају се плаћањем у динарима по уговореном курсу односно по средњем курсу НБС на дан плаћања ануитета, уз променљиву каматну стопу: 6,90%.

Предузеће није користило позајмљене изворе средстава у виду кредита за одржавање текуће ликвидности. У складу са наведеним тежи се ка очувању финансијске стабилности предузећа те би се позајмљени извори средстава искључиво користили за инвестициона улагања.

**Извештај о инвестицијама**

Набавка возила и радних машина

У извештајном периоду реализоване су инвестиције у вредности 28.713.245,20 динара. Реализована је набавка путничког возила у вредности 5.747.016,00 динара, теренског возила у вредности 3.966.229,20 динара и возила за сакупљање и одвожење отпада запремине 10 m3 у вредности 19.000.000,00 динара. Није реализована набавка трактора 26кс са прикључцима.

Рачунарска опрема и софтвер

Реализована је набавка сервера у вредности 1.103.000,00 динара. За извештајни период планирана је и инвестиција у вредности 990.000,00 динара која се односи на надоградњу ИИС – Е-архива, која није реализована услед терминског померања јавне набавке за исту.

Остала опрема

Реализоване су инвестиције у укупној вредности 7.308.312,00 динара, а односе се на: набавку прикључка за лопатање банкина у износу 1.955.000,00 динара, алу и ПВЦ столарије у износу 866.000,00 динара, мобилног перача под притиском у износу 498.000,00 динара и набавка, уградњу система за препознавање објеката и догађаја на путу у износу 728.200,00 динара, апарата за точење горива у износу 745.500,00 динара, опреме за зеленило (тракторске бушилице и косилице) у износу 2.344.420,00 динара и камера са уградњом у износу 171.192,00 динара.

С обзиром да је дошло до терминског померања набавки, није реализована планирана набавка следеће опреме: пластични контејнери 1,1 m3, метални контејнери 1,1 m3, индустријска веш машина и сушара, канцеларијски намештај, тракторска цистерна за заливање, рол контејнер са церадом 28-32 m3, магацинске полице (гвоздене), дијагностика и каналска опрема, ауто-приколица са утоварном рампом.

Радови на пословним објектима

У извештајном периоду реализована је инвестиција у вредности 2.275.230,31 динар, која се односи на реконструкцију тоалета и вешераја А.Б. Шимића. Услед терминског померања јавних набавки за наредни период, нису реализоване следеће инвестиције: реконструкција благајне Јожефа Атиле, надстрешница за возила А.Б. Шимића, индустријски под за радионицу, замена кровног покривача (карантински део мачкарника).

**Потраживања, обавезе и спорови**

Потраживања до 3 месеца представљају потраживања према правним и физичким лицима која су фактурисана за период од марта до маја 2025. године и износе 47.596.897 динара.

Потраживања од 3 месеца до 12 месеци представљају потраживања према правним и физичким лицима која су фактурисана за период од марта до децембра 2024. године и од јануара до фебруара 2025. године и износе 32.035.051 динар.

Потраживања дуже од 12 месеци представљају потраживања према правним и физичким лицима из ранијег периода и износе 55.793.929 динара.

Неизмирене обавезе до 3 месеца представљају обавезе према добављачима са стањем на дан 30.06.2025. године и износе 19.188.533 динара.

Неизмирене обавезе од 3 до 12 месеци износе 22.696.689 динара.

Неизмирене обавезе дуже од 12 месеци износе 227.343.241 динара.

Укупна вредност судских спорова који представљају потенцијалне финансијске одливе који у значајном делу имају утицај на пословање предузећа, као и саму ликвидност износи 16.047.414 динара.

**Најважнија запажања о пословању у посматраном периоду**

У извештајном периоду, 01.01. – 30.06.2025. године није било поремећаја у пословању, предузеће је било ликвидно.

Датум: 30.07.2025.

Директор

Слободан Милошев